CELEX: C2005/217/105
Language: da
Date: 2005-09-03 00:00:00
Title: Sag T-249/05: Sag anlagt den 30. juni 2005 af Tineke Duyster mod Kommissionen for De Europæiske Fællesskaber

3.9.2005   
            
            
               DA
            
            
               Den Europæiske Unions Tidende
            
            
               C 217/50
            
         Sag anlagt den 30. juni 2005 af Tineke Duyster mod Kommissionen for De Europæiske Fællesskaber
   (Sag T-249/05)
   (2005/C 217/105)
   Processprog: nederlandsk
   Ved De Europæiske Fællesskabers Ret i Første Instans er der den 30. juni 2005 anlagt sag mod Kommissionen for De Europæiske Fællesskaber af Tineke Duyster, Oetrange (Luxembourg), ved W.H.A.M. van den Muijsenbergh, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Ansættelsesmyndighedens afgørelse af 6. april 2005 annulleres.
            
         
               2.
            
            
               Afgørelsen om tilkendelse af forældreorlov fra den 1. november 2004 til den 30. april 2005, og/eller lønsedlen fra november 2004, og/eller Kommissionens afgørelse af 30. november 2004 om at se bort fra ansøgningen om udsættelse eller tilbagekaldelse af forældreorloven annulleres.
            
         
               3.
            
            
               Det fastslås, at Tineke Duyster fra den 1. november 2004 til den 30. april 2005 har alle materielle rettigheder, som er forbundet med en tjenestemand i aktiv tjeneste, og at hun derfor bl.a. skal have udbetalt løn med tilbagevirkende kraft i overensstemmelse med hendes lønklasse og løntrin.
            
         
               4.
            
            
               Det fastslås, at lønnen skal udbetales med renter på grund af forsinket betaling.
            
         
               5.
            
            
               Det fastslås, at der stadig kan ansøges om forældreorlov for hendes søn (også selv om han efter afsigelsen af Rettens dom er ældre end 12 år eller næsten er 12 år), idet det skal tilregnes Kommissionen, at den indgivne ansøgning ikke blev godkendt, subsidiært, at der, idet det skal tilregnes Kommissionen, at hun ikke har kunnet tage forældreorlov for hendes søn, udbetales en skadesgodtgørelse svarende til tabet af udbetalingerne for forældreorlov, forsikringer, anciennitet, pensionsopsparing, bedømmelsesrapporter og forfremmelsesmuligheder, som skønnes til i alt 27 000 EUR, eller mere subsidiært, at der for den ikke-tagne forældreorlov for hendes søn pr. måned udbetales en skadesgodtgørelse på 800 EUR for tab af forældregodtgørelse, 100 EUR for tab af forsikring, 1 200 EUR for tab af pensionsrettigheder.
            
         
               6.
            
            
               Det fastslås, at sagsøgeren skal have udbetalt en skadesgodtgørelse på 2 500 EUR som godtgørelse for den usikkerhed, der opstod hos hende, med hensyn til hendes tjenstlige status og den heraf følgende ikke-økonomiske skade.
            
         
               7.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har indgivet en ansøgning om tilkendelse af forældreorlov for perioden fra den 8. november 2004 til den 7. maj 2005. Kommissionen tilkendte herefter sagsøgeren forældreorlov fra den 1. november 2004 til den 30. april 2005.
   Sagsøgeren gør gældende, at hun ikke har modtaget en formel afvisning af hendes ansøgning om forældreorlov fra den 8. november 2004 til den 7. maj 2005 og udleder heraf, at der er sket stiltiende afvisning af hendes ansøgning. Hun gør desuden gældende, at hun i perioden fra den 1. november 2004 til den 30. april 2005 var i aktiv tjeneste og dermed har ret til alle hermed forbundne fordele i betragtning af, at hun ikke har anfægtet denne afvisning og ikke har indgivet en anden ansøgning.
   Til støtte for sine påstande har sagsøgeren desuden anført, at afgørelsen om tilkendelse af forældreorlov fra den 1. november 2004 til den 30. april 2005 er blevet truffet i strid med lighedsprincippet, retssikkerhedsprincippet, tjenestemandsvedtægtens artikel 42a, samt vedtægtens artikel 25, 26, 35, 36 og 62.